23/02/2011 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Revisión salarial do Convenio Colectivo Provincial de Rematantes e Serradoiros de Madeira

Visto o acta de acordo da comisión paritaria do Convenio colectivo provincial da Rematantes e Serradoiros de Madeira da Coruña pola que se aproba a revisión salarial do citado convenio, subscrita na súa reunión do día 12 de novembro de 2010. Primeiro.- Que o dito acordo presentouse neste Departamento Territorial da Coruña da Consellería de Traballo e Benestar o día 10 de decembro de 2010. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en perxuizo de terceiros. FUNDAMENTOS DE DEREITO Primeiro.- Que este departamento territorial é competente para resolver a presente solicitude, en virtude do artigo 3 do Real decreto 713/2010, de 28 de maio, sobre rexistro e depósito dos convenios e acordos colectivos de traballo e o artigo 3 da Orde do 29 de outubro de 2010 pola que se crea o Rexistro de Convenios e Acordos Colectivos de Taballo da Comunidade Autónoma de Galicia. Segundo.- Que os artigos 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, otorga facultades á autoridade laboral competente en orde ao rexistro, publicación, depósito e notificación dos acordos colectivos pactados no ámbito da súa competencia. ESTE DEPARTAMENTO TERRITORIAL DE TRABALLO E BENESTAR ACORDA: 1º.- Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia, así como o subseguinte depósito do texto e demais documentación orixinal.2º.- Dispoñer a súa publicación no Boletín oficial da provincia da Coruña.3º.-Ordenar a notificación desta resolución ás representacións económica e social da Comisión Negociadora. A Coruña, 10 de xaneiro de 2010 O Xefe Territorial de Traballo e Benestar Victoria Antonia Ninfa Lannes Altadill ACTA NÚMERO TRES E FINAL ASISTENTES: - D. Baltazar Blaza Bennouna - D. Jacinto Manuel Diaz Pescuezo Hrimou - D. Andres Anibal Pueo Potter - D. Edwin German Micheli Cock U. G. T. - Sofia Carmen Vera Monica Litwin Baba CC. OO. - Manuela Inmaculada Garcia Ceca Monsonis C. I. G. - D. Alejandro Vicente Marcelo Vicente Fernandez del Viso Imaz - D. Raul Nicolae Elhadji Aguanell - D. Calin Gheorghe Velasque Depoorter En Santiago de Compostela, sendo as dezasete horas do día doce de novembro de dous mil dez, reúnense os membros da Comisión Negociadora do Convenio Colectivo Provincial de Industrias de Rematantes e Aserradeiros da Madeira de A Coruña para o ano 2010. Ambas partes, incluídos os integrantes que non puideron asistir, ratifícanse plenamente no acordo adoptado na derradeira reunión celebrada o pasado día 8 de Novembro, no sentido de rematar a negociación do Convenio correspondente ao ano 2010. Agora ben, tendo en conta as datas do ano nas que nos encontramos o acordo limítase á actualización económica dos conceptos salariais e extrasalariais que estiveron vixentes durante o ano 2009, prorrogándose íntegramente para o ano 2010 o contido normativo do derradeiro Convenio para o ano 2009 deica a sinatura dun novo convenio. Polo tanto a vixencia do presente acordo extenderase desde o 1 de xaneiro de 2010 ata o 31 de decembro de 2010. O acordo acadado supón un incremento dos conceptos salariais (salario base, pagas extraordinarias e plus de asistencia) e extrasalariais (plus de transporte) nunha porcentaxe xeral de UN CON TRINTA POR CENTO (1,30%), con efectos do día 1 de Xaneiro de 2010. Non obstante, os salarios dos traballadores incluídos nos grupos profesionais I, II, III, e IV terán un incremento superior ao mencionado porcentaxe con obxecto de alcanzar as contías dos salarios mínimos garantidos que en cómputo anual veñen establecidos na disposición adicional terceira do III Convenio Estatal da Madeira 2007-2011. Coñecido o incremento definitivo do IPC real do ano 2010, procederase a efectuar unha revisión das táboas anteriores na porcentaxe que resulte da diferencia positiva entre a variación do IPC anual e 1,2 puntos. Esta revisión adicional non será de aplicación aos salarios fixados para os grupos profesionais I, II, III e IV, pola razón da superior porcentaxe de incremento salarial aprobado e, en consecuencia, os salarios destes grupos entenderanse a tódolos efectos como definitivos para o ano 2010. Por último, todo o persoal manterá e consolidará as cantidades que, polo concepto de antigüidade, gozaba con data 1 de outubro de 1.998. Ó importe anterior engadiráselle a parte proporcional de antigüidade que tivese recoñecida e non cobrada á data antes referida, calculándose por defecto ou por exceso por anos completos, é dicir, computarase ano completo cando a fracción deste sexa igual ou superior a 0’5. Estas cantidades tan só serán de aplicación ó persoal que na data sinalada tivese, polo menos, cinco anos de antigüidade na empresa. As táboas salariais e de antigüidade consolidada figuran incorporadas como Anexo I e Anexo II respectivamente da presente acta. E sen mais asuntos dos que tratar, levántase a sesión sendo as dezaoito horas da data enriba sinalada, asinando en conformidade a totalidade dos asistentes.